Margrete Auken (SF), 1998-12-10:
Det er overraskende, at hr. Erik Jacobsen ikke synes, der sker for mange ulykker med lastbiler.
Det troede jeg var noget, vi kunne være enige om herinde, men der er åbenbart også i hr. Jacobsens optik en vis kvote for, hvor mange ulykker der må være.
Jeg mente, det var en banalitet at sige, at der sker for mange ulykker, og vil i og for sig spørge hr. Jacobsen: Sker der ikke for mange ulykker, også hvor lastbiler er med?
Lad os nu bare nøjes med at sige »er med«, for jeg vil da gerne, hvis det kan forklares tydeligere. Jeg synes i og for sig, at det er forklaret tydeligt i den rapport, der kom fra ministeriet for et års tid siden, men det kan da godt være, at det nu skal gøres tydeligere for hr. Erik Jacobsen, at det altså har noget at gøre med den måde, lastbilerne overtræder reglerne på.
Så lige til hr. Kaj Ikast: Den bærer kronen, som er kronen voksen.
Hvis man skal have en stor virksomhed, skal man sørge for, at der er en høj moral i den virksomhed, og at der står på døren, når man kommer til kontoret: »Her holder vi reglerne.
Her bliver man bortvist fra, hvis man ikke kan køre ordentligt.«
Jeg går ud fra, at der da er mange vognmænd, der gerne vil have, at der ligesom står ved indgangen til deres dør: »Dette er en pæn virksomhed, vi er hæderlige mennesker, vi kan overholde reglerne, vi er ikke for store til at overholde reglerne.«
Men jeg kan forstå på hr. Ikast, at han mener, det holder hårdt inden for branchen
at holde loven.
Jeg mener, at hr. Ikast undervurderer vognmandsbranchen.
At der sker alt for mange ulykker med tunge køretøjer,
er vi vistnok enige om.
Jeg tror ikke, at der er nogen, der vover at gå op og sige, at det, der sker, er sådan nogenlunde passende.
Der sker alt for mange, og jeg vil meget gerne takke ministeren for, at vi har fået et grundigt forarbejde, og at vi nu har et forslag, som er i en sådan forfatning, at jeg mener, vi bør kunne bære det igennem nogenlunde uden ændringer.
Der har i formiddags været en deputation i Trafikudvalget om, hvad man kunne gøre for at sikre, at overlæs var til at måle.
Jeg kunne ikke helt høre, hvad vognmændenes ønske i grunden var, for de bad jo ikke om tilladelse til at køre med tungere biler, så vidt jeg kunne høre
Men det kan nogle af de tilstedeværende vognmænd her i Folketinget måske fortælle om.
Jeg kunne ikke høre, om det skyldtes, at de prøvede at drive læsset helt til kanten af det tilladte, eller hvad det var.
Men det vil vi da gerne kigge på.
, Der var også er en anden ting, som kom frem i formiddags ved deputationen fra vognmændene, og det var ønsket om at få en havarikommission til at arbejde med det her.
Jeg synes, det er en smaddergod idé.
Det ønske har SF luftet mange gange
i Færdselssikkerhedskommissionen.
Det er jo sådan, at hvis der sker noget på havet, så stiller vi straks med den store kommission, og også når der sker andre slags ulykker, men hvis der ligger fem biler oven i hinanden og mennesker er slået ihjel og alt muligt, så skønner man lidt osv.
Sjældent laves der en tilstrækkelig grundig undersøgelse, så vi kan få det belyst.
Det ville i givet fald også hjælpe med til at finde ud af, hvordan det er med hastighederne.
Det bilag, som Danske Vognmænd har sendt til os, skal de have tak for, for det er simpelt hen et godt bilag til at understøtte de synspunkter, der går ud på, at man ikke skal hæve hastighederne.
Vi kan sige, at vi ved meget lidt om det, for som de dér bilag viser, kører samtlige lastbiler for stærkt.
O.k., der var 4 pct., der ifølge det bilag, som Danske Vognmænd har fremsendt, overholdt hastigheden, og hvis jeg skal tage tallene helt nøjagtigt, så var der 15 pct., der højst kørte 80 km/t, og resten kørte altså 100 km/t.
Det er bare lige for at sige, at vi har ingen eksempler på, at man har overholdt hastigheden, så vi kan slutte derudfra.
Det tager altså meget kortere tid og mindre plads.
Jeg kan ikke se, det skulle være en sikkerhedsmæssig fordel, at de store, tunge biler kører stærkt, og jeg vil godt sige, at de eksempler, der bruges i bilaget fra Rigspolitichefen - det er i øvrigt et gammelt bilag fra Rigspolitichefen, og jeg kan også se, at man henviser til den gamle Færdselssikkerhedskommission, den, som sad før den nuværende Færdselssikkerhedskommission, altså helt tilbage i 1983 - er lidt uhyggelige, for det er lastbiler, der kører op i holdende biler eller i biler, der kører meget langsomt, og så står der, at de, der har gjort det, typisk har kørt med en hastighed af - jeg tror, det er 85 km/t.
En lastbil, der kører med en hastighed af 85 km/t vil ifølge de bilag have en bremselængde som en personbil, der kører 105 eller 110 km/t.
Problemet er det, at man ikke kan nå at standse, og altså i og for sig ikke, at man i øvrigt er uansvarlig, men bremselængden er for lang, og derfor baldrer man i den, der kører »for langsomt«, som det så må hedde, eller holder stille. Så kan det godt være, at man kan sige, at det ikke er tilladt at holde stille på en motorvej.
Nej, men der er ikke dødsstraf for det, og derfor skal det være sådan, at man kan nå at reagere, hvis der holder en bil inde ved kanten eller der er sket et eller andet.
Så vi skal altså have nogle hastigheder, som sætter chaufføren i stand til at afværge den store katastrofe, og når man kommer med de hastigheder og rammer ind i andre, så er det den store katastrofe, der sker, så er det ikke en lille ulykke, men en meget stor ulykke.
Så vil jeg i øvrigt lige sige til ministeren, at der er
Det ville egentlig være meget skægt at få beregnet, hvor stor den er, både hvad angår energiforbrug og emissioner.
Derudover er der jo en stor ulykkesgevinst, hvis de bliver overholdt.
Det kunne være skægt at se nogle beregninger af, hvordan billedet faktisk ville være, hvis man fik overholdt de gældende grænser.
Men tak for forslaget og støtte til ideen om en yderligere havarikommission, og så venter vi spændt på det gode forslag fra vognmændene.